CELEX: 32005D0932
Language: ro
Date: 2005-12-21 00:00:00
Title: Decizia Comisiei din 21 decembrie 2005 de modificare a anexei E la Directiva 91/68/CEE în ceea ce privește actualizarea modelelor de certificat de sănătate privind animalele din specia ovină și cea caprină [notificată sub numărul C(2005) 5506]Text cu relevanță pentru SEE.

Anunţ juridic important

|

32005D0932

Official Journal L 340 , 23/12/2005 P. 0068 - 0069 Official Journal L 349 , 12/12/2006 P. 0709 - 0710

		20051221Decizia Comisieidin 21 decembrie 2005de modificare a anexei E la Directiva 91/68/CEE în ceea ce privește actualizarea modelelor de certificat de sănătate privind animalele din specia ovină și cea caprină[notificată cu numărul C(2005) 5506](Text cu relevanță pentru SEE)(2005/932/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine [1], în special articolul 14 alineatul (2),întrucât:(1) Modelele de certificat de sănătate pentru schimburile comerciale intracomunitare de ovine și caprine pentru sacrificare, pentru îngrășare sau pentru creștere sunt incluse în anexa E la Directiva 91/68/CEE, respectiv ca modelele I, II și III.(2) Statele membre au întâmpinat dificultăți de certificare în cazurile în care medicul veterinar oficial nu a fost în măsură să certifice respectarea cerințelor de ședere și de transport, aceste informații fiind cunoscute numai de crescător.(3) Certificatele de sănătate trebuie să indice dacă certificarea privind cerințele de ședere și de transport se bazează pe o declarație a crescătorului sau pe o verificare a datelor consemnate în conformitate cu Regulamentul (CE) nr. 21/2004 al Consiliului din 17 decembrie 2003 de stabilire a unui sistem de identificare și de înregistrare a animalelor din speciile ovină și caprină și de modificare a Regulamentului (CE) nr. 1782/2003 și a directivelor 92/102/CEE și 64/432/CEE [2].(4) Prin urmare, Directiva 91/68/CEE ar trebui modificată în consecință.(5) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Anexa E la Directiva 91/68/CEE se modifică în conformitate cu anexa la prezenta decizie.Articolul 2Prezenta decizie se aplică de la 15 februarie 2006.Articolul 3Prezenta decizie se adresează statelor membre.Adoptată la Bruxelles, 21 decembrie 2005.Pentru ComisieMarkos KyprianouMembru al Comisiei[1] JO L 46, 19.2.1991, p. 19. Directivă astfel cum a fost modificată ultima dată prin Decizia 2004/554/CE a Comisiei (JO L 248, 22.7.2004, p. 1).[2] JO L 5, 9.1.2004, p. 8.--------------------------------------------------20051221ANEXĂAnexa E la Directiva 91/68/CEE se modifică după cum urmează:1. La modelul I, se inserează următorul punct înainte de punctul 12.4.1:"12.4. În conformitate cu declarația scrisă a crescătorului sau cu verificarea registrului de exploatație și a documentelor de transport menținute în conformitate cu Regulamentul (CE) nr. 21/2004 al Consiliului, în special secțiunile B și C din anexa la regulamentul menționat anterior."2. La modelele II și III, punctul 12.4 se înlocuiește cu următorul text:"12.4. În conformitate cu declarația scrisă a crescătorului sau cu verificarea registrului de exploatație și a documentelor de transport menținute în conformitate cu Regulamentul (CE) nr. 21/2004 al Consiliului, în special secțiunile B și C din anexa la regulamentul menționat anterior, animalele au rămas într-o singură exploatație de origine pe o perioadă de minimum treizeci de zile înainte de transport sau în exploatația de origine de la naștere, în cazul în care sunt în vârstă de mai puțin de treizeci de zile și în exploatația de origine nu s-a introdus nici un animal din speciile ovină sau caprină pe parcursul celor douăzeci și una de zile înainte de încărcare și în exploatația de origine nu s-a introdus nici un animal biongulat importat dintr-o țară terță pe parcursul celor treizeci de zile înainte de transportul din exploatația de origine, cu excepția cazului în care aceste animale au fost introduse în conformitate cu articolul 4a alineatul (2) din Directiva 91/68/CEE."--------------------------------------------------